ইভান পেরিশিচ
ইভান পেরিশিচ (ক্রোয়েশীয় উচ্চারণ: [ǐʋan pěriʃitɕ]; জন্ম: ২ ফেব্রুয়ারি ১৯৮৯) হলেন একজন ক্রোয়েশীয় পেশাদার ফুটবলার। তিনি ইন্টার মিলান ও ক্রোয়েশিয়া জাতীয় দলে উইঙ্গার হিসেবে খেলে থাকেন। তাকে মাঝে মাঝে আক্রমণাত্মক মধ্যমাঠের খেলোয়াড় বা দ্বিতীয় স্ট্রাইকার হিসেবেও খেলতে দেখা যায়। আন্তর্জাতিক পর্যায়ে ২০১১ সালে ক্রোয়েশিয়া জাতীয় দলে পেরিশিচের অভিষেক হয়। তিনি তার দেশের হয়ে উয়েফা ইউরো ২০১২, ২০১৪ ফিফা বিশ্বকাপ, উয়েফা ইউরো ২০১৬ এবং ২০১৮ ফিফা বিশ্বকাপে অংশগ্রহণ করেছেন। তার দল ২০১৮ ফিফা বিশ্বকাপে ফাইনালে পৌঁছে এবং তিনি ফাইনালে একটি গোল করেন।